CELEX: 62008CN0336
Language: lv
Date: 2008-07-18 00:00:00
Title: Lieta C-336/08: Lūgums sniegt prejudiciālu nolēmumu — Izteikts ar Landessozialgericht Berlin-Brandenburg (Vācija) 2008. gada 18. jūlija rīkojumu — Christel Reinke / AOK Berlin

11.10.2008   
            
            
               LV
            
            
               Eiropas Savienības Oficiālais Vēstnesis
            
            
               C 260/7
            
         Lūgums sniegt prejudiciālu nolēmumu — Izteikts ar Landessozialgericht Berlin-Brandenburg (Vācija) 2008. gada 18. jūlija rīkojumu — Christel Reinke/AOK Berlin
   
   (Lieta C-336/08)
   (2008/C 260/10)
   Tiesvedības valoda — vācu
   Iesniedzējtiesa
   Landessozialgericht Berlin-Brandenburg
   Lietas dalībnieki pamata procesā
   
      Prasītāja: Christel Reinke
   
   
      Atbildētāja: AOK Berlin
   
   Prejudiciālie jautājumi
   
               1)
            
            
               Vai tiesības saņemt izdevumu atlīdzību saskaņā ar Regulas (EEK) Nr. 574/72 (1) 34. panta 4. un 5. punktu attiecas arī uz izdevumiem, kas saistībā ar uzturēšanās vietas privātā klīnikā sniegto neatliekamo palīdzību radušies pensionārei, kurai ir tiesības saņemt pabalstus saskaņā ar Regulas Nr. 1408/71 31. pantu, ja kompetentā slimnīca pārslodzes dēļ ir atteikusies nodrošināt ārstēšanu kā pabalstu natūrā?
            
         
               2)
            
            
               Vai atmaksājamos izdevumus var ierobežot ar Regulas (EEK) Nr. 574/72 34. panta 4. punktā minētajiem atmaksas tarifiem, ja slimnīcu sniegtā pabalsta natūrā samaksu kompetentā institūcija neveic abstrakti un vispārīgi saskaņā ar atmaksas tarifiem, bet šī samaksa ir individuāli regulēta atsevišķā līgumā, turklāt atbilstoši valsts tiesību aktiem nav arī pabalsta natūrā ierobežojumu par ārstēšanos noteiktās slimnīcās?
            
         
               3)
            
            
               Vai valsts tiesību akts, saskaņā ar kuru nedrīkst atmaksāt izdevumus par ārstēšanos citas dalībvalsts privātā slimnīcā arī neatliekamās palīdzības gadījumā, atbilst EKL 49., 50. un 18. pantam?
            
         
      (1)  Padomes 1972. gada 21. marta Regula (EEK) Nr. 574/72, ar kuru nosaka īstenošanas kārtību Regulai (EEK) Nr. 1408/71 par sociālā nodrošinājuma sistēmu piemērošanu darbiniekiem un viņu ģimenēm, kas pārvietojas Kopienā (OV L 74, 1. lpp.).